EUROPA-PARLAMENTETS AFGØRELSE af 10. april 1997 om meddelelse af decharge til Kommissionen for forvaltningen af EKSF for regnskabsåret 1995 (97/383/EKSF)

EUROPA-PARLAMENTET,

- der henviser til følgende tal i EKSF's årsregnskab pr. 31. december 1995 (1) og Revisionsrettens beretning af 28. juni 1996, hvori den bekræfter, at dette årsregnskab giver et retvisende billede af Det Europæiske Kul- og Stålfællesskabs finansielle stilling pr. 31. december 1995, og af resultatet for det regnskabsår, der afsluttedes pr. 31. december,

1. giver Kommissionen decharge for forvaltningen af EKSF for regnskabsåret 1995 på grundlag af følgende tal for gennemførelsen af administrationsbudgettet for regnskabsåret 1995;

2. pålægger sin formand at sende denne afgørelse og beslutningen med bemærkningerne til Kommissionen, Rådet, Revisionsretten og Det Rådgivende Udvalg for EKSF samt at sørge for, at de offentliggøres i De Europæiske Fællesskabers Tidende (L-udgaven).

Balance pr. 31. december 1995 (alle tal i ecu)

>TABELPOSITION>

>TABELPOSITION>

Resultatsopgørelse for det regnskabsår, der afsluttedes pr. 31. december 1995 (alle tal i ecu)

>

TABELPOSITION>

>TABELPOSITION>

Gennemførelse af EKSF's aktionsbudget

(alle tal i ecu)

>

TABELPOSITION>

>TABELPOSITION>

Generalsekretær

Julian PRIESTLEYFormand

José María GIL-ROBLES

(1) EFT nr. C 251 af 29. 8. 1996, s. 3 og 29.

BESLUTNING om Revisionsrettens beretning om Det Europæiske Kul- og Stålfællesskabs regnskaber pr. 31. december 1995 og om Revisionsrettens beretning om EKSF's regnskabsforvaltning og økonomiske forvaltning

EUROPA-PARLAMENTET,

- der henviser til årsberetning for EKSF for regnskabsåret 1995 fremsendt af Kommissionen, særlig balance pr. 31. december 1995 og resultatopgørelse (1),

- der henviser til Revisionsrettens beretning om EKSF's årsregnskab pr. 31. december 1995 (2) og beretning om Det Europæiske Kul- og Stålfællesskabs regnskabsforvaltning og økonomiske forvaltning (C4-0094/97) (3),

- der henviser til betænkning fra Budgetkontroludvalget (A4-0071/97),

A. der henviser til, at Revisionsretten har fastslået, at EKSF's årsregnskab pr. 31. december 1995 har givet et retvisende billede af resultaterne af EKSF's aktiviteter for det regnskabsår, der afsluttedes pr. 31. december 1995,

B. der henviser til, at Revisionsretten har afgivet positiv revisionserklæring vedrørende EKSF-regnskabernes rigtighed og de underliggende transaktioners lovlighed og formelle rigtighed,

C. der henviser til, at EKSF-traktaten udløber i år 2002, og at der allerede er truffet anstalter til at overføre nogle af EKSF's aktiviteter til EF.

Årsberetning

1. konstaterer, at Kommissionen fortsat følger en forsigtig risikoforvaltningsstrategi i forbindelse med EKSF's debitorportefølje; understreger, at denne forsigtige tilgang vil blive stadig vigtigere, efterhånden som EKSF-traktatens udløb nærmer sig;

Udlånsaktiviteter

2. godkender Kommissionens aktioner i forbindelse med forvaltningen af udestående EKSF-lån til tunnelen under Den Engelske Kanal og hensættelser til dækning af eventuelle tab; anmoder Kommissionen om at aflægge beretning til Parlamentet om resultatet af det forestående møde med Eurotunnel-aktionærerne om den foreslåede gældsomlægningsplan, navnlig om de følger, de vedtagne afgørelser vil få for EKSF's finanser og om en eventuel fremtidig deltagelse i forvaltningen af tunnelen under Den Engelske Kanal;

3. bemærker med foruroligelse den alvorlige fejl, Kommissionen har begået ved at stille dobbelt så mange EKSF-midler til rådighed for Storebæltsprojektet, som de relevante forordninger tillader; bemærker imidlertid, at denne fejl ikke har påført skatteyderne noget direkte tab, og accepterer Kommissionens forslag om, at den del af lånene, der overskrider loftet, bliver inddrevet, når lånene som planlagt forfalder i 1997;

4. advarer Kommissionen mod i forbindelse med Øresundsforbindelsen mellem Danmark og Sverige at gentage fejlen fra finansieringen af Storebæltsprojektet;

5. udtrykker foruroligelse over Revisionsrettens foreløbige konklusioner, i henhold til hvilke betingelserne for rentegodtgørelser med henblik på jobskabelse i mange tilfælde ikke er opfyldt; anmoder Kommissionen om at inddrive al uretmæssigt udbetalt støtte og Revisionsretten om at klarlægge omfanget af dette problem nøjere;

6. anmoder Kommissionen om at ændre reglerne for udbetaling af rentegodtgørelser og forbedre effektiviteten af rapporterings- og kontrolsystemet i forbindelse med globale lån.

(1) EFT nr. C 251 af 29. 8. 1996, s. 3.

(2) EFT nr. C 251 af 29. 8. 1996, s. 29.

(3) EFT nr. C 377 af 13. 12. 1996.